Un copac a căzut marţi peste o aripă a spitalului Obregia din Capitală fiind necesară evacuarea pacienţilor şi a medicilor. Până la această oră, vântul puternic a doborât 65 de copaci, mai multe intervenţii sunt în desfăşurare, iar în aşteptare sunt zeci de solicitări. Un acoperiş a fost dislocat de vânt şi a căsut peste maşini pe strada Căderea Bastiliei, iar de pe faţada unui imobil situat pe strada Schitu Măgureanu cad elemente de construcţie.

Conform ISU, a fost trimis la spital şi Detaşament Special de Salvatori cu o autoscară, pentru a încerca tăierea copacului de la partea superioară.

În Bucureşti sunt 65 copaci căzuţi şi 45 de autoturisme au fost avariate,

Echipajele ISU intervin în mai multe puncte din Capitală, iar zeci de solicitări sunt în aşteptare.

Strada Căderea Bastiliei a fost blocată de un acoperiş căzut peste maşinile parcate.

FOTO: Inquam Photos/Octav Ganea

De asemenea, pe bulevardul Schitu Magureanu, cad elemente de construcţie de pe faţada unei clădiri

Codul galben de vânt în Capitală este valabil până la ora 23.00.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.